|  |
| --- |
| REPUBLIKA HRVATSKA  OSJEČKO-BARANJSKA ŽUPANIJA  **OPĆINA ERNESTINOVO**  **Općinska načelnica** |

KLASA: 230-01/24-02/1

URBROJ: 2158-19-02-24-5

Ernestinovo, 16.siječnja 2024.

Na temelju članka 26. stavka 1. i 5. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) te u vezi sa člankom 33. stavkom 1. Zakona o udrugama („Narodne novine“ broj 74/14, 70/17, 98/19 i 151/22) i članka 44. Statuta Općine Ernestinovo („Službeni glasnik“ Općine Ernestinovo broj 2/21 i 3/21) općinska načelnica Općine Ernestinovo donosi

**O D L U K U**

**o osnivanju i imenovanju Povjerenstva** **za administrativnu provjeru po javnom natječaju za financiranje programa/projekata udruga građana u 2024.**

**I.**

U Povjerenstvo za administrativnu provjeru po javnom natječaju za financiranje programa/projekata udruga građana u 2024. imenuju se

1. Ivona Briški, viša računovodstvena referentica, kao predsjednica
2. Eva Vaci, administrativna tajnica u Jedinstvenom upravnom odjelu, kao članica
3. Ivana Dezso, knjigovodstvena referentica, kao članica

**II.**

Povjerenstvo iz točke I. ove odluke obavlja sljedeće poslove:

* nakon zaključivanja javnog natječaja, evidentira sve zaprimljene prijave i svakom zahtjevu dodjeljuje evidencijski ili urudžbeni broj te provjerava ispunjavaju li prijave propisane uvjete natječaja.
* detaljnim pregledom svake prijave utvrditi one koje su zadovoljile i one koje nisu zadovoljile propisane uvjete natječaja.
* po potrebi pribavlja dopune i ispravke koje ne utječu na sadržaj prijave bitan za ocjenjivanje i predviđen Uputama za prijavitelje
* donosi odluku koje prijave će biti upućene na Povjerenstvo za stručno ocjenjivanje.

**III.**

Članovi Povjerenstva za svoj rad u Povjerenstvu nemaju pravo na novčanu ili drugu naknadu, ali imaju pravo na nadoknadu troška koji nastane u vezi s obavljanjem poslova Povjerenstva.

**IV**.

Za vrijeme rada u Povjerenstvu, kao niti nakon procesa razmatranja prijava, član povjerenstva ne smije informirati javnost i/ili podnositelja prijava o sadržaju rasprava i odlukama za pojedine prijavljene projekte.

**V.**

Članovi povjerenstva moraju biti nepristrani. Nepristranost se osigurava sprječavanjem sukoba interesa, na način da svi članovi povjerenstva daju izjavu o nepristranosti i povjerljivosti.

**VI**.

Sukob interesa ne postoji ako član Povjerenstva nije osobno, kao niti članovi njegove obitelji (bračni ili izvanbračni drug, dijete ili roditelj), zaposlenik, član, član upravnog tijela ili čelnik te udruge niti bilo koje druge udruge povezane na bilo koji način s tom udrugom (partnerski odnos u provedbi projekata i sl.), niti u odnosu na spomenute udruge ima bilo kakav materijalni ili nematerijalni interes, nauštrb javnog interesa i to u slučajevima obiteljske povezanosti, ekonomskih interesa ili drugog odgovarajućeg interesa.

**VII**.

U slučaju saznanja da se nalazi u sukobu interesa, član povjerenstva je obvezan o tome odmah izvijestiti općinsku načelnicu radi izuzimanja iz postupka ocjenjivanja prijava i imenovanja zamjene člana.

**VIII**.

Ova odluka stupa na snagu danom donošenja.

Općinska načelnica

Marijana Junušić, univ.spec.oec.

DOSTAVITI:

1. Članovima Povjerenstva,
2. Pismohrana.